recursal/SuperWikiNEXT-32B huggingface dataset:
ท่านผู้หญิง**ตลับ ยมราช** (20 มกราคม พ.ศ. 2412 – 2 กันยายน พ.ศ. 2474) เป็นสตรีชนชั้นสูงชาวไทย เป็นภรรยาเอกของมหาอำมาตย์นายก เจ้าพระยายมราช (ปั้น สุขุม)

ประวัติ
-------

ท่านผู้หญิงตลับเกิดเมื่อวันพุธ ขึ้น 8 ค่ำ เดือน 3 ปีมะโรง สัมฤทธิศก จุลศักราช 1230 ตรงกับวันพุธที่ 20 มกราคม พ.ศ. 2411 (แบบสากลคือ พ.ศ. 2412) ในช่วงต้นรัชกาลพระบาทสมเด็จพระจุลจอมเกล้าเจ้าอยู่หัว เป็นบุตรสาวของพระยาชัยวิชิตสิทธิศักดา มหานคราภิบาล (นาค) ผู้รักษาพระนครศรีอยุธยา กับคุณหญิงนวน เป็นพี่สาวต่างมารดาของพระยาชัยวิชิตวิศิษฏ์ธรรมธาดา (ขำ ณ ป้อมเพชร์) อดีตอธิบดีกรมราชทัณฑ์ และมีศักดิ์เป็นป้าของท่านผู้หญิงพูนศุข พนมยงค์ เข้าเรียนที่โรงเรียนกุลสตรีวังหลัง (ปัจจุบันคือโรงเรียนวัฒนาวิทยาลัย) แต่ก็ออกมาปรนิบัติบิดาและดูแลงานบ้านเพราะคุณหญิงนวนผู้เป็นมารดาถึงแก่กรรม

ด้านชีวิตครอบครัว ท่านสมรสกับมหาอำมาตย์นายก เจ้าพระยายมราช (ปั้น สุขุม) อดีตเสนาบดีกระทรวงโยธาธิการ อดีตเสนาบดีกระทรวงนครบาล และอดีตผู้สำเร็จราชการแทนพระองค์พระบาทสมเด็จพระปรเมนทรมหาอานันทมหิดล เมื่อปี 2431 ขณะที่เจ้าพระยายมราชมีบรรดาศักดิ์เป็น ขุนวิจิตรวรสาสน์ โดยสมเด็จพระเจ้าบรมวงศ์เธอ กรมพระยาดำรงราชานุภาพ และเจ้าจอมมารดาชุ่ม ในรัชกาลที่ 4 ผู้เป็นพระมารดาทำหน้าที่เป็นเถ้าแก่สู่ขอ มีบุตรธิดาด้วยกันทั้งสิ้น 10 คนแต่ที่มีชีวิตเติบโตเป็นผู้ใหญ่จำนวน 7 คน

ท่านผู้หญิงตลับ สุขุมถึงแก่อนิจกรรมเมื่อวันที่ 2 กันยายน 2474

เครื่องราชอิสริยาภรณ์
---------------------

* พ.ศ. 2462 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
* พ.ศ. 2464 –  เหรียญรัตนาภรณ์ รัชกาลที่ 6 ชั้นที่ 2 (ว.ป.ร.2)

อ้างอิง
-------

1. ↑  พระราชทานเครื่องยศ
2. ↑  หนังสืออนุสรณ์งานพระราชทานเพลิงศพ[*ลิงก์เสีย*]
3. ↑  ท่านผู้หญิงยมราช(ตลับ สุขุม)
4. ↑  ข่าวตาย (หน้า 2096)
5. ↑  ราชกิจจานุเบกษา, พระราชทานเครื่องราชอิสริยาภรณ์จุลจอมเกล้า, เล่ม ๓๖ ตอนที่ ๐ ง หน้า ๒๔๐๙, ๒๓ พฤศจิกายน ๒๔๖๒
6. ↑  ราชกิจจานุเบกษา, พระราชทานเหรียญรัตนาภรณ์ฝ่ายใน, เล่ม ๓๘ ตอนที่ ๐ ง หน้า ๒๑๓๒, ๓๐ ตุลาคม ๒๔๖๔
**พชรพล ศุขอร่าม** ชื่อเล่น **ตอง** นักแสดงชาวไทยและนายแบบเกิดเมื่อวันที่ 2 มีนาคม พ.ศ. 2535 เริ่มเข้าวงการบันเทิงเขาได้มีโอกาสเข้าร่วมประกวดเวที ดัชชี่บอยแอนด์เกิร์ล ตำแหน่งชนะเลิศการประกวดเขาเริ่มมีผลงานละครกับทางสถานีช่อง 7 HDละครเรื่องแรกคือ แม่ดอกรักเร่ โดยผู้จัดละครกบ ปภัสรา เตชะไพบูลย์ แห่งค่าย**เค.เอ.เอ็น เอ็นเตอร์เทนเม้นท์**โดยเขาต้องมารับบทเป็น **เบ้นซ์** มีอาชีพเป็น พระเอกลิเกในละครเรื่องแรก

ประวัติ
-------

**พชรพล ศุขอร่าม** ชื่อเล่น **ตอง** เกิดเมื่อวันที่ 2 มีนาคม พ.ศ. 2535 ภูมิลำเนา จังหวัดเชียงใหม่ จบปริญญาตรีมหาวิทยาลัยเชียงใหม่ คณะวิทยาศาสตร์ เริ่มเข้าวงการบันเทิง ชนะเลิศประกวดเวที ดัชชี่บอยแอนด์เกิร์ล ปี 2012 ต่อมาเขามีผลงานละครโทรทัศน์ทางช่อง 7 HDเรื่องแรก แม่ดอกรักเร่ เป็นต้นออกอากาศทางช่อง 7 HDในปี 2560 เขามีผลงานละครเรื่อง ลูกหลง ในบทบาทของโจ้ที่มีแฟนละครให้การตอบรับเรื่อยมาและในปี 2561 เขามีผลงานละครเรื่อง แม่สื่อจอมป่วน เป็นบทบาทตำรวจหนุ่มไฟแรงและเป็นที่รู้จักกันในบทบาทผู้หมวด ศรัท เป็นการประกบคู่กับแองเจิ้ล อาทิตยา ทองวิชิต เป็นครั้งแรกและเป็นผลงานละครที่มีผู้คนที่ติดตามชมกันอีกคับคั่งภายหลังละครเรื่องนี้ประสบความสำเร็จไปด้วยดี

ผลงาน
-----

### ละครโทรทัศน์

* ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7

### ละครเทิดพระเกียรติ

| ปี | เรื่อง | บทบาท
 |
| --- | --- | --- |
| 2558 | แม่ดอกรักเร่ | เบ้นซ์ 
 |
| 2559 | คู่วุ่นลุ้นแผนรัก | รุจน์ 
 |
| หอเฮ้วขนหัวลุก | โกสน 
 |
| 2560 | ลูกหลง | โจ้ 
 |
| 2561 | แม่สื่อจอมป่วน | ร.ต.ท.ศรัท

 |
| ทายาททองหยิบ | ศักดา

 |
|

{| class="wikitable" width="30%"

! ปี !! เรื่อง !! บทบาท
|-
|align="center" |2557||align="center"|ละคร วันพ่อเทิดพระเกียรติ  
เรื่อง แสงเทียนที่นำทาง||align="center"| 
|}

อ้างอิง
-------

1. 1 2  "เปิดประวัติ "ตอง" หรือ "ผู้หมวดศรัท" ใน "แม่สื่อจอมป่วน"". *ดาราเดลี่*. 26 มกราคม 2561. สืบค้นเมื่อ 30 มีนาคม 2562. `{{cite web}}`: ตรวจสอบค่าวันที่ใน: `|accessdate=` (help)
2. ↑  ""ตอง-พชรพล" ใช้เทคนิคดูหนังแอ็กชั่น ฝึกเป็นตำรวจในละคร "แม่สื่อจอมป่วน"". *ผู้จัดการASTV*. 31 มกราคม 2561. สืบค้นเมื่อ 30 มีนาคม 2562. `{{cite web}}`: ตรวจสอบค่าวันที่ใน: `|accessdate=` (help)

แหล่งข้อมูลอื่น
---------------

* พชรพล ศุขอร่าม ที่อินสตาแกรม
* patcharapol พชรพล ศุขอร่าม ที่เฟซบุ๊ก
ร้อยโทหญิง **ภิสา สวนศรี** (เกิด 18 เมษายน 2534) หรือที่รู้จักกันในชื่อ **ซาย เคพีเอ็น** เป็นนายทหารบกหญิง นักร้อง นักแสดง นักแสดงลิเกชาวไทย

ประวัติ
-------

ภิสา สวนศรี มีชื่อจริงเมื่อแรกเกิดว่า หทัยชนก สวนศรี มีชื่อเล่นว่า ซาย เกิดเมื่อวันที่ 18 เมษายน 2534 เป็นบุตรสาวของ พงษ์ศักดิ์ สวนศรี อดีตพระเอกลิเกชื่อดังเจ้าของฉายา ลิเกจอแก้ว นอกจากนี้เธอยังเป็นลูกพี่ลูกน้องกับ เก่ง เมธัส สวนศรี อดีตนักแสดง นายแบบชื่อดัง

ภิสาจบการศึกษาระดับมัธยมศึกษาจากวิทยาลัยนาฏศิลป์ ระดับปริญญาตรีจากคณะศิลปกรรมศาสตร์ จุฬาลงกรณ์มหาวิทยาลัย และระดับปริญญาโท ศิลปศาสตร์มหาบัณฑิต สาขา การจัดการวัฒนธรรม จุฬาลงกรณ์มหาวิทยาลัย ในปี 2563

เข้าสู่วงการ
------------

ภิสาเข้าสู่วงการจากการแสดงภาพยนตร์เรื่องเหลือแหล่ ของโน้ต เชิญยิ้ม เมื่อปี 2554 จากนั้นจึงได้เข้าประกวดเคพีเอ็น อวอร์ด ครั้งที่ 24 และได้มีผลงานละครเรื่องแรกคือเรื่องมนต์รักสองฝั่งคลอง ที่ออกอากาศทางช่องพีพีทีวีเอชดี เมื่อปี 2559 โดยรับบทเป็น แก้มบุ๋ม ตามมาด้วยเรื่องนางฟ้าเปื้อนฝุ่น ทางช่อง 7 เอชดี ในปีเดียวกันโดยรับบทเป็น รสริน จากนั้นในปี 2560 ได้แสดงละครเรื่องรักหลงโรง ทางช่อง 3 เอชดี โดยรับบทเป็น หยกฟ้า มายาพร ต่อมาในปี 2563 ได้แสดงละครเรื่องวาสนารัก ทางช่อง 3 เอชดี โดยรับบทเป็น ดุจดาว เทพทอง

รับราชการ
---------

ในปี 2562 ภิสาได้เข้ารับราชการในกองดุริยางค์ทหารบก จนกระทั่งได้ประดับยศร้อยตรีหญิง ในปี 2564 จากนั้นในปี 2566 ได้ประดับยศเป็นร้อยโท

ผลงาน
-----

### ภาพยนตร์

| ปี | เรื่อง | รับบท |
| --- | --- | --- |
| 2554 | เหลือแหล่ | ฟ้าใส |
|

### ละครโทรทัศน์

| ปี | เรื่อง | รับบท | ช่อง |
| --- | --- | --- | --- |
| 2559 | มนต์รักสองฝั่งคลอง |  | พีพีทีวีเอชดี |
| นางฟ้าเปื้อนฝุ่น | รสริน | ช่อง 7 เอชดี |
| 2560 | รักหลงโรง | หยกฟ้า มาลาพร | ช่อง 3 เอชดี |
| 2563 | วาสนารัก | ดุจดาว เทพทอง |
|

อ้างอิง
-------

1. ↑  'พงษ์ศักดิ์ สวนศรี'ควงลูกสาว'ซาย หทัยชนก'เปิดใจเป็นฟางเส้นสุดท้ายของคณะตัวเอง
2. ↑  ซาย หทัยชนก สาวน้อยน่ารักจาก ศิลปกรรมศาสตร์ จุฬาฯ
3. ↑  สาวสวย เสียงดี ซาย KPN มหาบัณฑิตป้ายแดง ปลื้ม คว้าปริญญาโท ต่อยอดงานในวงการ!
4. ↑  'เกด'สวยเลือกได้'เฉลิม-แจ็ค'แย่งจีบใน'เหลือแหล่'
5. ↑  ‘ซาย เคพีเอ็น’ ลุ้นละคร ‘มนต์รักสองฝั่งคลอง’
6. ↑  "ซาย KPN" ผันไปเป็นทหารบกแล้ว
7. ↑  "ซาย KPN" สุดปลื้ม ติดยศร้อยตรีหญิง พร้อมส่งความห่วงใยสู่แฟนๆ ทั่วประเทศ
**สำนักงานธนานุเคราะห์** หรือ **โรงรับจำนำของรัฐ** เป็นรัฐวิสาหกิจของไทย สังกัดกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ จัดตั้งตามมติคณะรัฐมนตรี เมื่อปี พ.ศ. 2498 ดำเนินภารกิจเกี่ยวกับโรงรับจำนำ ปัจจุบันมีสถานธนานุเคราะห์ในสังกัด จำนวน 45 แห่งทั่วประเทศ

#### ประวัติ

สำนักงานธนานุเคราะห์ โรงรับจำนำของรัฐ ได้จัดตั้งขึ้นครั้งแรกเมื่อวันที่ 29 เมษายน พ.ศ. 2498 ในสมัย ฯพณฯ จอมพล ป. พิบูลสงคราม ดำรงตำแหน่งนายกรัฐมนตรี และรัฐมนตรีว่าการ กระทรวงมหาดไทย

**ปี พ.ศ. 2500** ได้เปลี่ยนชื่อเป็น "สถานธนานุเคราะห์" การดำเนินงานระยะแรก มีฐานะเป็นหน่วยงานราชการ สังกัดแผนกธนานุเคราะห์ กองสวัสดิการสงเคราะห์ กรมประชาสงเคราะห์ กระทรวงมหาดไทย

**ปี พ.ศ. 2517** ได้เกิดการเปลี่ยนแปลง โดยคณะที่ปรึกษาฝ่ายบริหารราชการ แผ่นดินจากการเป็นหน่วยงานของทางราชการเปลี่ยนสถานะเป็นรัฐวิสาหกิจ สังกัด กรมประชาสงเคราะห์ กระทรวงมหาดไทยใช้ชื่อว่า "สำนักงานธนานุเคราะห์"

**ปี พ.ศ. 2536** ให้โอนบรรดากิจการ ทรัพย์สิน สิทธิ หนี้ ข้าราชการ ลูกจ้าง พนักงาน และเงินงบประมาณของกรมประชาสงเคราะห์ กระทรวงมหาดไทย ไปเป็น ของกรมประชาสงเคราะห์ กระทรวงแรงงานและสวัสดิการสังคม ตามประกาศ พระราชบัญญัติโอนอำนาจหน้าที่และกิจการบริหารบางส่วนของกระทรวงมหาดไทย ไปเป็นของกระทรวงแรงงานและสวัสดิการสังคม พ.ศ. 2536 ในราชกิจจานุเบกษา เล่ม 110 ตอนที่ 99 ลงวันที่ 25 กรกฎาคม 2536

**ปี พ.ศ. 2545** ได้มีการโอนบรรดากิจการ อำนาจหน้าที่ ทรัพย์สิน งบประมาณ หนี้ สิทธิ ภาระผูกพัน พนักงาน ลูกจ้าง และอัตรากำลังของกระทรวงแรงงานและ สวัสดิการสังคม ในส่วนของสำนักงานธนานุเคราะห์ กรมประชาสงเคราะห์ มาเป็น กรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ ตามประกาศพระราชบัญญัติปรับปรุงกระทรวง ทบวง กรม พ.ศ. 2545 ใน ราชกิจจานุเบกษา เล่ม 119 ตอนที่ 102 ก ลงวันที่ 8 ตุลาคม 2545

#### โรงรับจำนำที่สังกัด

สำนักงานธนานุเคราะห์มีสถานธนานุเคราะห์ (โรงรับจำนำ) ทั้งหมด 45 แห่ง ตั้งอยู่ ในเขตต่าง ๆ ของกรุงเทพมหานคร จำนวน 29 แห่ง ปริมณฑล 5 แห่ง คือ จังหวัดนนทบุรี (2 สาขา) จังหวัดปทุมธานี (2 สาขา) และจังหวัดสมุทรปราการ และส่วนภูมิภาค 10 แห่ง คือ จังหวัดระยอง (2 สาขา) จังหวัดลพบุรี จังหวัดลำพูน จังหวัดอุดรธานี จังหวัดสุราษฎร์ธานี จังหวัดพิษณุโลก จังหวัดชลบุรี จังหวัดพระนครศรีอยุธยา จังหวัดสุพรรณบุรี และจังหวัดราชบุรี

1. ↑  สำนักงานธนานุเคราะห์
2. ↑  ที่ตั้งสถานธนานุเคราะห์
**ลูกีโน วิสกอนตี ดี โมโดรเน** (อิตาลี: *Luchino Visconti di Modrone*) เป็นผู้สร้างภาพยนตร์ ผู้กำกับภาพยนตร์/ละคร และผู้เขียนบทละครชาวอิตาลี เขาเป็นหนึ่งในบิดาแห่งภาพยนตร์สัจนิยมแนวใหม่ (*cinematic neorealism*) และต่อมาก็เน้นสร้างภาพยนตร์ที่มีรายละเอียดวิจิตรหรูหรา ภายใต้หัวข้อประวัติศาสตร์ ความงาม และความเสื่อมของยุโรป โดยเฉพาะการพังทลายของชนชั้นขุนนางและชนชั้นกระฎุมพี

ลูกีโน วิสกอนตี เกิดในตระกูลขุนนางของนครมิลาน และมีบรรดาศักดิ์เป็น **เคานต์แห่งโลนาเตปอซโซโล** (*Conte di Lonate Pozzolo*) ด้วยเหตุนี้ เขาจึงมีความใกล้ชิดกับวงการศิลปะระดับโลก วิสกอนตีเริ่มงานในประเทศฝรั่งเศสในตำแหน่งผู้ช่วยผู้กำกับ ต่อมาในปี 1943 ภาพยนตร์เรื่อง *Ossessione* งานชิ้นแรกที่เขากำกับก็ออกฉายรอบปฐมทัศน์และถูกรัฐบาลเผด็จการฟาสซิสต์สั่งห้ามฉาย ด้วยเป็นภาพยนตร์ที่ฉายความเป็นชนชั้นแรงงานออกมาอย่างโจ่งแจ้ง แต่ในปัจจุบัน ภาพยนตร์ดังกล่าวมีชื่อเสียงในฐานะงานยุคบุกเบิกของวงการภาพยนตร์อิตาลี

ภาพยนตร์เด่น
------------

* *Ossessione* (1943)
* *Senso* (1954)
* *White Nights* (1957)
* *Rocco and His Brothers* (1960)
* *The Leopard* (1963)
* *The Damned* (1969)
* *Death in Venice* (1971)
* *Ludwig* (1973)
คลองมหาวงษ์บริเวณวัดมหาวงษ์
**คลองมหาวงษ์** เป็นคลองที่เชื่อมต่อคลองสำโรงกับแม่น้ำเจ้าพระยา ในพื้นที่จังหวัดสมุทรปราการ ด้วยแนวคลองที่โค้งโอบกว้างเช่นนี้จึงน่าจะเป็นที่มาของชื่อ "คลองมหาวงษ์"

ระยะแรกมีแนวขนานกับคลองสำโรงและตื้นเขินหายไป บางส่วนมาปรากฏชัดอีกครั้งบริเวณวัดด่านสำโรงโดยตีโค้งลงทิศใต้ วกมาออกแม่น้ำเจ้าพระยาเหนือตัวสมุทรปราการเล็กน้อย โดยเมืองสมุทรปราการในรัชกาลพระบาทสมเด็จพระพุทธเลิศหล้านภาลัย พระองค์โปรดเกล้าฯ ให้พระเจ้าลูกเธอ กรมหมื่นเจษฎาบดินทร์เป็นแม่กองไปคุมการสร้างเมืองสมุทรปราการกว่า 3 ปี บริเวณระหว่างคลองปากน้ำและคลองมหาวงษ์ จึงแล้วเสร็จใน พ.ศ. 2465 เมื่อตอนที่สร้างเมือง มีการกวาดต้อนกลุ่มชาวลาวมาอยู่แถบคลองมหาวงศ์ ภายหลังส่วนใหญ่ย้ายกลับไปนครนายก

วัดวาอารามบริเวณคลองมหาวงษ์ไม่พบหลักฐานที่เก่าจนถึงสมัยอยุธยาชัดเจนนัก มีวัดที่ตั้งอยู่ปากคลองมหาวงษ์คือ วัดมหาวงษ์สร้างขึ้นเมื่อประมาณ พ.ศ. 2339 ในรัชสมัยพระบาทสมเด็จพระพุทธเลิศหล้านภาลัย นอกจากนั้นยังมีประตูระบายน้ำคลองมหาวงษ์ฝั่งแม่น้ำเจ้าพระยา สร้างเสร็จเมื่อ พ.ศ. 2564

อ้างอิง
-------

1. ↑  วลัยลักษณ์ ทรงศิริ. "จากปากน้ำถึงสมุทรปราการ เมืองหน้าด่านชายทะเล". คลังข้อมูลเก่าเก็บจากแหล่งเดิมเมื่อ 2021-07-22. สืบค้นเมื่อ 2022-07-08.
2. ↑  "แผนปฏิบัติราชการประจำปีงบประมาณ พ.ศ. 2566" (PDF). p. 61.[*ลิงก์เสีย*]
3. ↑  "อยุธยาในย่านกรุงเทพฯ ศิลปกรรมที่สัมพันธ์กับแม่น้ำลำคลอง". ประภัสสร์ ชูวิเชียร. p. 24.
4. ↑  "วัดมหาวงษ์". เทศบาลเมืองปู่เจ้าสมิงพราย. คลังข้อมูลเก่าเก็บจากแหล่งเดิมเมื่อ 2022-07-19. สืบค้นเมื่อ 2022-07-08.
ตราสัญลักษณ์บลูทูท
**บลูทูท** บ้างเขียน **บลูทูธ** (อังกฤษ: Bluetooth) เป็นมาตรฐานเทคโนโลยีแบบไร้สายในพื้นที่ใกล้ ซึ่งใช้แลกเปลี่ยนข้อมูลระหว่างเครื่องมือไร้สายที่อยู่ในบริเวณใกล้เคียงกันรวมถึงในเครือข่ายพื้นที่ส่วนบุคคล ในประเภทการใช้งานที่แพร่หลายที่สุด ขีดอำนาจในการส่งผ่านข้อมูลนั้นจำกัดอยู่ที่ 2.5 มิลลิวัตต์ ซึ่งทำให้เทคโนโลยีนี้ดำเนินไปได้ในพื้นที่ที่น้อยมาก คือ ไม่เกิน 10 เมตร เทคโนโลยีนี้อาศัยคลื่นวิทยุแบบยูเอชเอฟตั้งแต่ 2.402 กิกะเฮิรตซ์ไปจนถึง 2.48 กิกะเฮิรตซ์

ชื่อบลูทูทนั้นำมาจากพระนามของพระเจ้าแฮรัลด์ บลูทูท พระมหากษัตริย์แห่งประเทศเดนมาร์ก เพื่อรำลึกถึงพระองค์ในฐานะผู้ปกครองประเทศกลุ่มสแกนดิเนเวียซึ่งปัจจุบันเป็นกลุ่มผู้นำในด้านการผลิตโทรศัพท์มือถือเข้าสู่ตลาดโลก และระบบบลูทูทเริ่มต้นจากประเทศในแถบนี้เช่นกัน

รายละเอียดทางเทคนิค
-------------------

บลูทูทใช้สัญญาณวิทยุความถี่สูง 2.4 GHz. (จิกะเฮิร์ซ) แต่จะแยกย่อยออกไป ตามแต่ละประเทศ อย่างในแถบยุโรปและอเมริกา จะใช้ช่วง 2.400 ถึง 2.4835 GHz. แบ่งออกเป็น 79 ช่องสัญญาณ และจะใช้ช่องสัญญาณที่แบ่งนี้ เพื่อส่งข้อมูลสลับช่องไปมา 1,600 ครั้งต่อ 1 วินาที ส่วนที่ญี่ปุ่นจะใช้ความถี่ 2.402 ถึง 2.480 GHz. แบ่งออกเป็น 23 ช่อง ระยะทำการของบลูทูทจะอยู่ที่ 5-100 เมตร โดยมีระบบป้องกันโดยใช้การป้อนรหัสก่อนการเชื่อมต่อ และ ป้องกันการดักสัญญาณระหว่างสื่อสาร โดยระบบจะสลับช่องสัญญาณไปมา จะมีความสามารถในการเลือกเปลี่ยนความถี่ที่ใช้ในการติดต่อเองอัตโนมัติ โดยที่ไม่จำเป็นต้องเรียงตามหมายเลขช่อง ทำให้การดักฟังหรือลักลอบขโมยข้อมูลทำได้ยากขึ้น
หลักของบลูทูทออกแบบมาเพื่อใช้กับอุปกรณ์ที่มีขนาดเล็ก เนื่องจากใช้การขนส่งข้อมูลในจำนวนที่ไม่มาก อย่างเช่น ไฟล์ภาพ, เสียง, แอปพลิเคชันต่าง ๆ และสามารถเคลื่อนย้ายได้ง่าย ขอให้อยู่ในระยะที่กำหนดไว้เท่านั้น (ประมาณ 5-100 เมตร) นอกจากนี้ยังใช้พลังงานต่ำ กินไฟน้อย และสามารถใช้งานได้นาน โดยไม่ต้องนำไปชาร์จไฟบ่อย ๆ ด้วย

### ระยะทำการ

ความสามารถในการส่งข้อมูลของบลูทูทนั้นขึ้นกับแต่ละ class ที่ใช้ ซึ่งมี 4 class ดังนี้

* Class 1 กำลังส่ง 100 มิลลิวัตต์ ระยะประมาณ 100 เมตร
* Class 2 กำลังส่ง 2.5 มิลลิวัตต์ ระยะประมาณ 10 เมตร
* Class 3 กำลังส่ง 1 มิลลิวัตต์ ระยะประมาณ 1 เมตร
* Class 4 กำลังส่ง 0.5 มิลลิวัตต์ ระยะประมาณ 0.5 เมตร

### รุ่น

ข้อกำหนด และคุณสมบัติของ Bluetooth แบ่งเป็นรุ่นต่าง ๆ ดังนี้

* Bluetooth 1.0
* Bluetooth 1.1
* Bluetooth 1.2 z
* Bluetooth 2.0
* Bluetooth 2.0 EDR
* Bluetooth 2.1 EDR
* Bluetooth 3.0
* Bluetooth 4.0
* Bluetooth 4.1
* Bluetooth 4.2
* Bluetooth 5
* Bluetooth 5.1
* Bluetooth 7
	+ ระบบ EDR : Enhanced Data Rate เพิ่มความเร็วในการส่งข้อมูลสูงสุดเป็น 3 Mbps.

### โปรไฟล์

* HFP
* AVRCP ย่อมาจาก

EDR
---

EDR (Enhanced Data Rate) คือ ระบบอิเล็กทรอนิกส์หรือคอมพิวเตอร์ที่ได้รับการปรับปรุงให้สามารถสื่อสารข้อมูลผ่านเครือข่ายได้เร็วขึ้น ทั้งนี้พัฒนาจากรุ่น 1.1 ที่ส่งข้อมูลด้วยอัตราความเร็ว 1 เมกะบิตต่อวินาที จนถึงรุ่น 1.2 ที่ปรับปรุงสัญญาณและคลื่นความถี่บลูทูท 2.0+ EDR ส่งข้อมูลด้วยอัตราความเร็ว 3 เมกะบิตต่อวินาที

อ้างอิง
-------

* Bluetooth Wireless Technology FAQ - 2010". Retrieved 2010-09-04.




1. ↑  Muller, Nathan J. (2002). *Networking A to Z*. McGraw-Hill Professional. pp. 45–47. ISBN 9780071429139. เก็บจากแหล่งเดิมเมื่อ June 24, 2021. สืบค้นเมื่อ June 14, 2021.
2. ↑  Kardach, Jim (3 May 2008). "Tech History: How Bluetooth got its name". *EE Times*. สืบค้นเมื่อ 9 June 2014.
**การลงประชามติในกัมพูชา พ.ศ. 2488** เป็นการลงประชามติเกี่ยวกับ 6 หัวข้อ เกิดขึ้นเมื่อ 3 ตุลาคม พ.ศ. 2488 คำถามเกี่ยวกับสิ่งที่ประเทศจะเป็นหลังได้รับเอกราช และการปฏิเสธกองทหารทหารต่างชาติไม่ให้ตั้งในประเทศ การลงประชามตินี้ไม่มีช่องโหวต "ไม่" แม้ว่าจะมีคะแนนเสียหนึ่งหรือสองคะแนน ผู้มาออกเสียงคิดเป็น 80.3%.

ภูมิหลัง
--------

ณ วันที่ 10 สิงหาคม เซิน หง็อก ถั่ญขึ้นครองอำนาจแทนนายกรัฐมนตรี Ung Hy และจัดการลงประชามติเพื่อพยายามทำให้รัฐบาลของเขามีความชอบธรรม

การดำเนินการ
------------

ไม่เป็นที่กระจ่างการจัดประชามตินี้ให้ผู้มีสิทธิเลือกตั้งหย่อนบัตรลงคะแนนในกล่องหรือไม่ ถั่ญส่งรายการคำถาม 5 ข้อไปยังผู้ว่าราชการจังหวัดเพื่อให้พวกเขาถามผู้มีสิทธิเลือกตั้ง คำถามเกี่ยวกับการเป็นเอกราชเขียนไว้ ดังนี้:

> คุณต้องการเป็นเอกราชอย่างพระเจ้าชัยวรมันกับนครวัดหรือไม่?
> 
>

ผล
--

| ตัวเลือก | คะแนน | % |
| --- | --- | --- |
| ยอมรับ | 541,470 | 100 |
| ต่อต้าน | 0 | 0 |
| งดออกเสียง/บัตรเสีย | 0 | – |
| **ทั้งหมด** | **541,470** | **100** |
| ผู้มีสิทธิเลือกตั้ง | 674,048 | 80.33 |
| ข้อมูล: Nohlen *et al.* |

อ้างอิง
-------

1. ↑  Dieter Nohlen, Florian Grotz & Christof Hartmann (2001) *Elections in Asia: A data handbook, Volume II*, p68 ISBN 0-19-924959-8
2. 1 2  Cambodia, 3 October 1945: Independence Democracy

| * ด
* ค
* ก
กัมพูชา การเลือกตั้งและการลงมติในประเทศกัมพูชา |
| --- |
| การเลือกตั้งทั่วไป | 2489 • 2490 • 2494 • 2498 • 2501 • 2505 • 2509 • 2515 • 2519 • 2524 • 2536 • 2541 • 2546 • 2551 • 2556 • 2566 |
| การเลือกตั้งระดับท้องถิ่น | 2545 • 2550 • 2555 |
| การเลือกตั้งประธานาธิบดี | 2515 |
| การลงประชามติ | 2488 • 2498 • 2501 • 2502 • 2503 • 2504 • 2515 |
**ตลาดหัวรอ** หรือ **ตลาดสดสำนักงานทรัพย์สินส่วนพระมหากษัตริย์อยุธยา** เป็นตลาดที่ตั้งอยู่ในตำบลหัวรอ อำเภอพระนครศรีอยุธยา จังหวัดพระนครศรีอยุธยา อยู่ในความดูแลของสำนักงานทรัพย์สินส่วนพระมหากษัตริย์ โดยมีตำแหน่งที่ตั้งตลาดล้อมด้วยแม่น้ำ 3 แม่น้ำ คือ แม่น้ำเจ้าพระยา แม่น้ำป่าสักและแม่น้ำลพบุรี

ตลาดหัวรอเป็นตลาดที่มีมามากกว่า 200 ปี โดยคำว่า "หัวรอ" มาจากคำว่า "ทำนบรอ" หมายถึง หลักสำหรับปักกันกระแสน้ำไม่ให้กระทบฝั่งแรงเกินไปและใช้สำหรับเบี่ยงเบนกระแสน้ำในแม่น้ำ เนื่องจากบริเวณนั้นแม่น้ำไหลมาบรรจบกัน เอกสารจากหอหลวง (ยุคอยุธยา) ระบุว่าเมื่อครั้งกรุงศรีอยุธยา ทำนบรอกว้าง 3 วา (ราว 6 เมตร) มีช่องกลางแม่น้ำสำหรับเรือใหญ่น้อยผ่านไปมา เป็นที่ลาดลงมาถึงตลิ่งทั้งสองฟาก ตรงกลางที่มีช่องให้เรือผ่าน ปูกระดานเป็นสะพานช้าง ชักเข้า-ออกได้ ทำนบรอนี้พวกมอญในกองทัพหงสาวดีสร้างขึ้นเมื่อราว พ.ศ. 2099 ในแผ่นดินสมเด็จพระมหาจักรพรรดิ

ในช่วงต้นรัตนโกสินทร์ตลาดหัวรอในสมัยนั้นจึงเป็นตลาดท้องน้ำ มีลักษณะเป็นชุมทางแม่น้ำ จนถึงสมัยพระบาทสมเด็จพระจุลจอมเกล้าเจ้าอยู่หัว ปรากฏหลักฐานครั้งแรกจากการที่เคยถูกใช้เป็นโรงบ่อนเบี้ยมาก่อนและมีห้องแถวไม้หลังคามุงจากเป็นตลาดค้าขายขนาดย่อม ๆ ก่อนที่ตลาดจะถูกเพลิงไหม้ได้รับความเสียหายไปใน พ.ศ. 2440 ต่อมา พ.ศ. 2460 ตลาดหัวรอได้มีการพัฒนาไปสู่ตลาดบกโดยเริ่มมีการสร้างห้องแถวใหม่เป็นเครื่องไม้หลังคามุงสังกะสีจำนวนถึง 226 ห้อง ในเวลาต่อมาตลาดบกหัวรอยังได้รับการบูรณะซ่อมแซมเรือนแถวขึ้นใหม่เมื่อ พ.ศ. 2488 ช่วงหลังสงครามโลกครั้งที่ 2

ในช่วงหลัง พ.ศ. 2500 ได้มีการปรับปรุงตลาดเป็นตึกแถว และมีการขยายตัวของอาคารพาณิชย์บริเวณริมถนนอู่ทองมากขึ้น โดยส้านักงานทรัพย์สินส่วนพระมหากษัตริย์ได้เริ่มรื้อห้องแถวไม้ 2 ชั้น แล้วปลูกสร้างตึกแถว 3–4 ชั้น

อ้างอิง
-------

1. ↑  "ตลาดหัวรอ". สำนักงานปลัดกระทรวงวัฒนธรรม.
2. ↑  "อยู่เพื่อกิน : ตระเวนชิม 4 ร้านเด็ดในตลาดหัวรอ". อะเดย์.
3. ↑  "เที่ยว "ตลาดหัวรอ" ตลาดสำคัญครั้งกรุงเก่า". มติชนสุดสัปดาห์.
4. ↑  กัมปนาท เหล่าอุตสาหะ (2559). *การพัฒนาพื้นที่ย่านตลาดหัวรอ จังหวัดพระนครศรีอยุธยา*. มหาวิทยาลัยธรรมศาสตร์. คณะสถาปัตยกรรมศาสตร์และการผังเมือง.
ร้านอาฟเตอร์ ยู ที่เซ็นทรัล สีลมคอมเพล็กซ์
**บริษัท อาฟเตอร์ ยู จำกัด (มหาชน)** เป็นบริษัทดำเนินธุรกิจจำหน่ายขนมหวาน ดำเนินงานธุรกิจร้านขนมหวาน ภายใต้ชื่อ "ร้านอาฟเตอร์ ยู" และ "ร้านเมโกริ" และทำธุรกิจบริการจัดงานนอกสถานที่และการรับจ้างผลิต ก่อตั้งขึ้นเมื่อวันที่ 19 กรกฎาคม พ.ศ. 2548 ในนาม บริษัท ซีมันช์ จำกัด โดยครอบครัวกนกวัฒนาวรรณ ต. สุวรรณและเครือญาติ และเปิดร้านอาฟเตอร์ ยู สาขาแรกที่ เจ-อเวนิว ทองหล่อ เมื่อวันที่ 1 ตุลาคม พ.ศ. 2550 มีเมนูอาหารสร้างชื่อคือ Shibuya honey toast จากนั้นเปลี่ยนชื่อมาเป็นบริษัท อาฟเตอร์ ยู จำกัด เพื่อให้สอดคล้องกับตราสินค้า แล้วมีการขยายสาขา เปิดสาขา 2 ในปี 2552 ที่สาขาลา วิลล่า พหลโยธิน จนในปัจจุบันมี 34 สาขา (ข้อมูล ธันวาคม 2561) และมีโรงงานผลิตที่ ตั้งอยู่ในนิคมอุตสาหกรรม จังหวัดสมุทรสาคร

บริษัทได้เข้าจดทะเบียนในตลาดหลักทรัพย์แห่งประเทศไทย ตั้งแต่วันที่ 23 ธันวาคม พ.ศ. 2559 เข้าซื้อขายในตลาดหลักทรัพย์ เอ็ม เอ ไอ เป็นวันแรก จำนวน 165 ล้านหุ้น เปิดตลาดที่ 11.50 บาท จากราคา IPO ที่ 4.50 บาท และปิดที่ 13.50 เพิ่มขึ้น 9 บาท (+200%) มูลค่าซื้อขายอยู่ที่ 3,431 ล้านบาท จากข้อมูลวันที่ 11 ตุลาคม พ.ศ. 2560 มีมูลค่าหลักทรัพย์ตามราคาตลาด 7,748.42 ล้านบาท

บริษัท อาฟเตอร์ ยู จำกัด (มหาชน) มีบริษัทย่อย 1 บริษัท คือ บริษัทออรั่ม แอนด์ ออรั่ม จำกัด โดยมีหุ้นร้อยละ 100.00

อ้างอิง
-------

1. ↑  บริษัท อาฟเตอร์ ยู จำกัด (มหาชน)
2. ↑  "สองพี่น้อง ผู้ปั้น "อาฟเตอร์ ยู"". คลังข้อมูลเก่าเก็บจากแหล่งเดิมเมื่อ 2017-05-14. สืบค้นเมื่อ 2017-05-17.
3. ↑  ประวัติความเป็นมา[*ลิงก์เสีย*]
4. ↑  ดีลที่รอคอย! After You เข้าตลาดหุ้นวันแรก ควรลงทุนไหม?[*ลิงก์เสีย*]
5. ↑  ข้อมูลรายบริษัท/หลักทรัพย์
6. ↑  รายงานประจำปี 2560

แหล่งข้อมูลอื่น
---------------

* เว็บไซต์ทางการ


หมวดหมู่:บริษัทไทยที่ก่อตั้งในปี พ.ศ. 2550
บทความนี้เกี่ยวกับละครโทรทัศน์จีน สำหรับละครโทรทัศน์อินเดีย ดูที่ ราเซีย สุลต่าน จอมนางเหนือแผ่นดิน

**บูเช็คเทียน จอมนางเหนือแผ่นดิน** (จีน: 日月凌空; อังกฤษ: The shadow of empress wu) เป็นภาพยนตร์จีนชุด ในประเทศไทยออกฉายเมื่อปี พ.ศ. 2550 ถึง พ.ศ. 2552 ทางสถานีโทรทัศน์โมเดิร์นไนน์ทีวีออกฉายในวันจันทร์-พุธ เวลา 13.00-14.00 แต่ภายหลังได้เปลี่ยนเป็นเวลา 15.30-16.00 โดยบริษัทเอสทีแกรนด์มัลติมีเดียก็ได้รับลิขสิทธิ์จัดจำหน่ายภาพยนตร์จีนชุดนี้แต่เพียงผู้เดียวในประเทศไทย เนื้อหาเล่าถึงเรื่องราวของพระนางบูเช็กเทียน ตั้งแต่เข้าวังในสมัยจักรพรรดิถังไท่จง จนได้เป็นฮองเฮาในสมัยจักรพรรดิถังเกาจง เป็นฮองไทเฮาในสมัยจักรพรรดิถังจงจง-จักรพรรดิถังรุ่ยจง และเป็นจักรพรรดินีของจีนช่วงบั้นปลายของพระชนม์ชีพ

นักแสดงนำ
---------

* หลิว เสี่ยวฉิง รับบท พระนางบูเช็คเทียน
* หวง เชิ่งอี รับบท เซีย เหย่าหวน
* เจียว เอินจวิ้น รับบท เหอหลาน หมินจื้อ
* หม่า เสี่ยวเว่ย รับบท จักรพรรดิถังเกาจง (รัชทายาทหลี่จื้อ)
* หยาง ซื่อ รับบท หลัว ปินหวัง
* โจว หยวนหลง รับบท หลี่ หง
* ซู่ เจิ้งหนาน รับบท เจ้าชายหลี่เซียน
* หลิว เหว่ยหมิง รับบท อู๋ เซินซื่อ
* หลิว เหวินฉี รับบท ซางกวน อี้
* เฉิง หลี่ชา รับบท สนมเว่ย
* โหว เหยิงเจิ้ง รับบท หลี่จี้
* เฉิน เล่ย รับบท หลี่ จิ่งเย่
* เจียง เฟิง รับบท เฉิน ซื่ออัง

อ้างอิง
-------

1. ↑  "หลิวเสี่ยวชิง" เผยเคล็ดแต่งหน้าจาก "สูงวัย" ให้ "อ่อนเยาว์" สำเนาจาก ผู้จัดการ

แหล่งข้อมูลอื่น
---------------

* (จีน) เว็บไซต์ทางการ

หมวดหมู่:ละครโทรทัศน์จีนที่เริ่มออกอากาศตั้งแต่ พ.ศ. 2550
หมวดหมู่:ละครโทรทัศน์จีนที่ยุติการออกอากาศในปี พ.ศ. 2551
**ศาลาว่าการนครซิดนีย์** (อังกฤษ: Sydney Town Hall) เป็นอาคารหินทรายที่ตั้งอยู่ใจกลางนครซิดนีย์ รัฐนิวเซาท์เวลส์ ประเทศออสเตรเลีย อาคารหลังนี้ตั้งอยู่ตรงข้ามกับตึกควีนวิคตอเรีย และอยู่ด้านข้างของมหาวิหาร St Andrew ตั้งอยู่ใกล้กับสถานีรถไฟใต้ดิน Town Hall และเป็นสถานที่พบปะยอดนิยมของนครซิดนีย์.

ประวัติและความสำคัญ
-------------------

ศาลาว่าการนครซิดนีย์ถูกสร้างในช่วงทศวรรษ 1880 บนที่ตั้งของสุสานเก่า สร้างจากหินทรายซิดนีย์ท้องถิ่นในรูปแบบสถาปัตยกรรมวิกตอเรียน (Victorian architecture) และมีองค์ประกอบการตกแต่งโดยมีจุดรวมที่หอนาฬิกาและหลังคาที่สวยงามเป็นเอกลักษณ์ ภายในอาคารประกอบด้วยห้องประชุมสภานครซิดนีย์ ห้องต้อนรับ ห้องครบรอบ 100 ปี ห้องทำงานของนายกเทศมนตรีและสมาชิกสภา ณ ห้องครบรอบ 100 ปี มีความพิเศษอย่างหนึ่ง คือ ออร์แกนขนาดยักษ์ของศาลาว่าการนครซิดนีย์ ซึ่งเป็นออร์แกนขนาดใหญ่ที่สุดในโลกที่ใช้อากาศท่อ สร้างใน ค.ศ. 1886-1889 และติดตั้งใน ค.ศ. 1990 ก่อนการเปิดโรงอุปรากรซิดนีย์ ศาลาว่าการนครคือ ห้องคอนเสิร์ตที่สำคัญที่สุด รวมถึงเป็นสถานที่ประชุมยอดนิยมแห่งหนึ่งของนครซิดนีย์

ศาลาว่าการนครซิดนีย์ขึ้นทะเบียนเป็นมรดกแห่งชาติออสเตรเลีย (Register of the National Estate) และเป็นส่วนหนึ่งของกลุ่มศาลาเทศบาลนครที่สำคัญและเป็นมรดกของชาติ รวมไปถึงตึกควีนวิคตอเรีย มหาวิหาร St Andrew โรงแรม Gresham และธนาคารหลังเก่าของรัฐนิวเซาท์เวลส์

ศาลาว่าการนครซิดนีย์ในช่วงทศวรรษ 1900 ปรากฏอยู่ด้านข้างของมหาวิหาร St Andrew
ศาลาว่าการนครซิดนีย์อยู่เบื้องหลังตึกควีนวิคตอเรีย
ศาลาว่าการนครซิดนีย์
* หอประชุมครบรอบ 100 ปี กับออร์แกนขนาดยักษ์ (Grand Organ)หอประชุมครบรอบ 100 ปี กับออร์แกนขนาดยักษ์ (Grand Organ)
* เพดานของโดมเพดานของโดม
* รายละเอียดหนึ่งในหลังคารายละเอียดหนึ่งในหลังคา
* ตัวอาคารทางด้านใต้ตัวอาคารทางด้านใต้
* ศาลาว่าการนครซิดนีย์ศาลาว่าการนครซิดนีย์
* ศาลาว่าการนครซิดนีย์ศาลาว่าการนครซิดนีย์

อ้างอิง
-------

* Environment and Heritage Thriving, sustainable and resilient NSW
* SydneyTownHallเก็บถาวร 2013-01-15 ที่ เวย์แบ็กแมชชีน
บทความนี้เกี่ยวกับละครโทรทัศน์ที่ออกอากาศในปี พ.ศ. 2552 สำหรับละครโทรทัศน์ที่เหลียง เฉาเหว่ย แสดงนำ ดูที่ ดาบมังกรหยก ตอน เทพบุตรมังกรฟ้า สำหรับความหมายอื่น ดูที่ ดาบมังกรหยก (แก้ความกำกวม)

**ดาบมังกรหยก** หรือ **ดาบมังกรหยก: กระบี่อิงฟ้า ดาบฆ่ามังกร** (อังกฤษ: The Heaven Sword and Dragon Saber) เป็นละครโทรทัศน์ที่กล่าวถึงเรื่องราวของวรรณกรรมชิ้นเอกของ กิมย้ง เรื่อง **มังกรหยก ภาค 3 ตอน กระบี่อิงฟ้า ดาบฆ่ามังกร** อีกเวอร์ชันหนึ่ง ออกอากาศทางช่อง CCTV ในประเทศจีน ละครโทรทัศน์เรื่องนี้เป็นละครภาคสามของละครไตรภาคในเรื่อง **มังกรหยก** โดยละครเรื่องนี้เป็นภาคต่อของละครเรื่อง มังกรหยก และเรื่อง มังกรหยก ภาค 2 ตอน ตำนานศึกเทพอินทรี ละครเรื่องนี้ออกอากาศทางช่อง CCTV ในประเทศจีน ส่วนในประเทศไทย จะออกอากาศทางช่อง โมโนพลัส

เนื้อเรื่องย่อ
--------------

ละครเรื่องนี้กล่าวข้ามระยะเวลาถัดจากมังกรหยก ภาค 2 ไปสามถึงสี่ชั่วอายุคน เกี่ยวกับการช่วงชิงความเป็นใหญ่ในยุทธภพของสำนักง้อไบ๊ และสำนักบู๊ตึ้ง ตัวเอก เตียบ่อกี้ (บุตรชายเพียงคนเดียวของ จอมยุทธ์ที่ห้า แห่งสำนักบู๊ตึ้ง เตียชุ่ยซัว และ บุตรีของจ้าวอินทรีคิ้วขาวแห่งพรรคมาร ฮึงซู่ซู่) ซึ่งเป็นลูกหลานในบู๊ตึ้งต้องผจญภัยมากมาย และสุดท้ายได้เป็นประมุขนิกายเม้งก่า (บางสำนวนใช้ พรรคจรัสหรือพรรครุ่งเรือง) ซึ่งมีบทบาทในการกอบกู้ประเทศจากมองโกล โดยนางเอกในภาคนี้ชื่อหมิ่นหมิ่น (เตี๋ยเมี่ยง) เป็นลูกสาวของอ๋องมองโกล

นักแสดงนำ
---------

* เติ้ง เชา รับบท เตียบ่อกี้
	+ จื้อ เล่ย รับบท เตียบ่อกี้ (วัยเด็ก)
* อัน อี่เซวียน รับบท หมิ่นหมิ่น
* หลิว จิง รับบท โจวจื่อยั่ว
* ฮี เจ้าย่าน รับบท เสี่ยวเจ้า
* จาง เหมิง รับบท หยินลี่/ เสี่ยวเอ้อ

อ้างอิง
-------

แหล่งข้อมูลอื่น
---------------

* (จีน) *The Heaven Sword and Dragon Saber* on Sina.com
* (จีน) *The Heaven Sword and Dragon Saber* page on CTS's website
* (จีน) *The Heaven Sword and Dragon Saber* เก็บถาวร 2017-09-09 ที่ เวย์แบ็กแมชชีน at ent.qq.com

หมวดหมู่:ละครโทรทัศน์จีนที่เริ่มออกอากาศตั้งแต่ พ.ศ. 2552
**สมบูรณ์ ไพรวัลย์** (เกิด 17 พฤษภาคม 2501) เป็นอดีตสมาชิกสภาผู้แทนราษฎรจังหวัดแม่ฮ่องสอน 2 สมัย สังกัดพรรคไทยรักไทย ได้รับเลือกตั้งครั้งแรกในปี พ.ศ. 2544

ประวัติ
-------

สมบูรณ์ ไพรวัลย์ เกิดเมื่อวันที่ 17 พฤษภาคม พ.ศ. 2501 สำเร็จการศึกษาระดับปริญญาโท จากมหาวิทยาลัยราชภัฏเชียงใหม่

งานการเมือง
-----------

นายสมบูรณ์ ไพรวัลย์ ได้รับเลือกตั้งเป็นสมาชิกสภาผู้แทนราษฎรจังหวัดแม่ฮ่องสอน ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคไทยรักไทย และได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ต่อมาในการเลือกตั้ง พ.ศ. 2549 เขาลงสมัครและได้รับเลือกตั้งในนามพรรคไทยรักไทยอีกครั้ง แต่การเลือกตั้งทั่วไปในครั้งนั้นเป็นโมฆะ ต่อมาในการเลือกตั้ง พ.ศ. 2550 ได้ลงสมัครรับเลือกตั้ง ในนามพรรคเพื่อแผ่นดิน แต่ไม่ได้รับเลือก

ในการเลือกตั้ง พ.ศ. 2554 นายสมบูรณ์ ลงสมัครรับเลือกตั้งอีกครั้งในนามพรรคภูมิใจไทย แข่งขันกับอดีต ส.ส. รวมกันถึง 4 คน คือ **สมบัติ ยะสินธุ์** (ประชาธิปัตย์)  **ปัญญา จีนาคำ** (เพื่อไทย) **อดุลย์ วันไชยธนวงศ์** (ชาติไทยพัฒนา) และ  **สมบูรณ์ ไพรวัลย์**  แต่ผลการเลือกตั้งปรากฏว่า  **สมบัติ ยะสินธุ์**  ได้รับเลือกตั้งเป็นสมาชิกสภาผู้แทนราษฎรจังหวัดแม่ฮ่องสอน หลังจากนั้นนายสมบูรณ์ ก็หันไปเล่นการเมืองท้องถิ่น โดยลงสมัครและได้รับเลือกตั้งเป็นสมาชิกองค์การบริหารส่วนจังหวัดแม่ฮ่องสอน (ส.จ.)

ในปี พ.ศ. 2557 ได้กำหนดให้มีการเลือกตั้ง และนายสมบูรณ์ได้ลงสมัครในนามพรรคชาติไทยพัฒนา แต่การเลือกตั้งเป็นโมฆะ

ในการเลือกตั้ง พ.ศ. 2562 นายสมบูรณ์ลงสมัครรับเลือกตั้งในสังกัดพรรคชาติไทยพัฒนา แต่ไม่ได้รับการเลือกตั้ง และในการเลือกตั้ง พ.ศ. 2566 เขาไม่ได้ลงสมัครรับเลือกตั้ง แต่ให้การสนับสนุนนางอนงค์ ไพรวัลย์ ผู้เป็นภรรยา ลงสมัครในนามพรรคภูมิใจไทย

### สมาชิกสภาผู้แทนราษฎร

สมบูรณ์ ไพรวัลย์ ได้รับเลือกตั้งเป็นสมาชิกสภาผู้แทนราษฎรมาแล้ว 2 สมัย คือ

1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดแม่ฮ่องสอน สังกัดพรรคไทยรักไทย
2. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดแม่ฮ่องสอน สังกัดพรรคไทยรักไทย

เครื่องราชอิสริยาภรณ์
---------------------

* พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
* พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)

อ้างอิง
-------

1. ↑  "สำเนาที่เก็บถาวร" (PDF). คลังข้อมูลเก่าเก็บจากแหล่งเดิม (PDF)เมื่อ 2019-12-22. สืบค้นเมื่อ 2020-07-22.
2. ↑  "ประกาศ กกต" (PDF). คลังข้อมูลเก่าเก็บจากแหล่งเดิม (PDF)เมื่อ 2019-07-28. สืบค้นเมื่อ 2020-07-22.
3. ↑  2 อดีต ส.ส.แม่ฮ่องสอน สวมเสื้อคนละพรรคลงสนามเลือกตั้ง 54 แล้ว
4. ↑  สนามเลือกตั้งเมืองสามหมอกเปิดรับสมัครสส.วันแรกคึกคัก
5. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2022-06-28 ที่ เวย์แบ็กแมชชีน, เล่ม ๑๒๑ ตอนที่ ๒๓ ข หน้า ๓๘, ๒๖ พฤศจิกายน ๒๕๔๗
6. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย[*ลิงก์เสีย*], เล่ม ๑๑๙ ตอนที่ ๒๑ ข หน้า ๖๖, ๔ ธันวาคม ๒๕๔๕
**เมลิสซา วิเวียน เจฟเฟอร์สัน** (อังกฤษ: Melissa Viviane Jefferson; เกิด 27 เมษายน ค.ศ. 1988) หรือชื่อในวงการคือ **ลิซโซ** (Lizzo) เป็นนักร้อง-นักแต่งเพลง แร็ปเปอร์ และนักแสดงชาวอเมริกัน ลิซโซเกิดในดีทรอยต์ รัฐมิชิแกน ต่อมาย้ายไปยังเมืองฮิวสตัน รัฐเท็กซัส เธอเริ่มสนใจงานดนตรีก่อนจะย้ายไปยังเมืองมินนีแอโพลิสและทำดนตรีเพลงฮิปฮอป ก่อนจะได้เซ็นสัญญากับไนซ์ไลฟ์เรเคิดดิงคอมปานีและแอตแลนติกเรเคิดส์ ลิซโซออกอัลบั้มสองชุด ได้แก่ *ลิซโซแบนเกอส์* (2013) และ *บิกเกิร์ลสมอลล์เวิลด์* (2015) และยังออกอีพีแรกกับค่ายเพลงหลัก *โคโคนัตออยล์* ซึ่งออกใน ค.ศ. 2016

ลิซโซประสบความสำเร็จในกระแสหลักด้วยการออกอัลบั้มชุดที่สาม *คัสไอเลิฟยู* ขึ้นถึงอันดับสี่บน*บิลบอร์ด* 200 อัลบั้มนี้ก่อให้เกิดซิงเกิล "จูซ" และ "เทมโป" เวอร์ชันดีลักซ์ของอัลบั้ม มีซิงเกิล "ทรูธเฮิร์ตส์" ที่ออกใน ค.ศ. 2017 กลายเป็นเพลงไวรอลวิดีโอที่ประสบความสำเร็จระยะเวลานาน (sleeper hit) สองปีหลังจากออกจำหน่าย เพลงขึ้นอันดับหนึ่งบนชาร์ต*บิลบอร์ด* ฮอต 100 นานเจ็ดสัปดาห์ กลายเป็นเพลงเดี่ยวของแร็ปเปอร์หญิงที่ขึ้นอันดับหนึ่งนานที่สุด ในระหว่างนี้ ซิงเกิลของเธอเมื่อ ค.ศ. 2016 อย่าง "กูดแอสเฮลล์" ยังไต่ชาร์ตขึ้นไปถึงสิบอันดับแรกบน*บิลบอร์ด* ฮอต 100 และชาร์ตซิงเกิลแห่งสหราชอาณาจักร ลิซโซได้รับการเสนอชื่อเข้าชิงถึงแปดสาขาที่งานประกาศรางวัลแกรมมีครั้งที่ 62 ซึ่งมากกว่าศิลปินใด ๆ ในปีนั้น รวมถึงได้รับการเสนอชื่อเข้าชิงรางวัลใหญ่แต่ละหมวดหมู่ที่เรียกว่า "บิกโฟร์" ท้ายที่สุดก็ได้รับรางวัลอัลบั้มเพลงเออร์เบินร่วมสมัยยอดเยี่ยม, การแสดงเดี่ยวป็อปยอดเยี่ยม จากเพลง "กูดแอสเฮลล์" และการแสดงอาร์แอนด์บีดั้งเดิมยอดเยี่ยม จากเพลง "เจอโรม"

ใน ค.ศ. 2021 ลิซโซออกซิงเกิล "รูเมอส์" ร้องรับเชิญโดยคาร์ดิ บี เปิดตัวในห้าอันดับแรกบนชาร์ต*บิลบอร์ด* ฮอต 100 อัลบั้มชุดที่สี่ *สเปเชียล* นำด้วยซิงเกิล "อะเบาต์แดมน์ไทม์" ขึ้นถึงอันดับหนึ่งบนฮอต 100

นอกจากงานดนตรี ลิซโซยังเริ่มงานแสดงโดยพากย์เสียงให้กับภาพยนตร์แอนิเมชันเรื่อง *ผจญแดนตุ๊กตามหัศจรรย์* (2019) และปรากฏอยู่ในภาพยนตร์เรื่อง *ยั่ว สวย รวย แสบ* (2019) นอกจากนั้นเธอยังเป็นพิธีกรรายการเรียลลิตีทางโทรทัศน์ของแอมะซอนไพรม์วิดีโอ ในเรื่อง *ลิซโซส์วอตช์เอาต์ฟอร์เดอะบิกเกิร์ล* ซึ่งทำให้เธอได้รับรางวัลไพรม์ไทม์เอมมี สาขารายการแนวแข่งขันยอดเยี่ยม ใน ค.ศ. 2019 นิตยสาร *ไทม์* ยกให้ลิซโซเป็น "ผู้ให้ความบันเทิงแห่งปี" จากความนิยมที่พุ่งสูงขึ้นและการมีส่วนร่วมทางดนตรีของเธอ นอกจากจะได้รับรางวัลแกรมมีสามครั้งแล้ว เธอยังได้รับรางวัลบิลบอร์ดมิวสิกอะวอดส์, เบตอะวอดส์ และโซลเทรนมิวสิกอะวอดส์อีกสองครั้ง

อ้างอิง
-------

1. ↑  Schwartz, Danny (February 8, 2019). "Lizzo's Flute, Sasha Flute, Is the Most Legendary Flute of All Time". *Vulture.com*.
2. ↑  Fischer, Reed (December 27, 2013). "Lizzo: All I knew was mainstream and 'hood". *City Pages*. คลังข้อมูลเก่าเก็บจากแหล่งเดิมเมื่อ March 1, 2014. สืบค้นเมื่อ August 1, 2019.
3. ↑  "Lizzo". *Television Academy* (ภาษาอังกฤษ). สืบค้นเมื่อ 2022-08-18.
4. ↑  "Lizzo Is TIME's 2019 Entertainer of the Year". *Time* (ภาษาอังกฤษ). สืบค้นเมื่อ 2020-01-05.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ลิซโซ**

* เว็บไซต์ทางการ
* ลิซโซ ที่ออลมิวสิก
**พระเจ้ากึมวา** (เกาหลี: 금와왕; ฮันจา: 金蛙王; 48 ปีก่อนคริสตกาล-7 ปีก่อนคริสตกาล) เป็นกษัตริย์ลำดับที่สองของอาณาจักรพูยอ ได้ครองราชย์ต่อจากพระเจ้าแฮบูรู ผู้เป็นพระราชบิดาหลังสิ้นพระชนม์ ทรงมีพระราชโอรสสองพระองค์จากพระอัครมเหสีของพระองค์คือพระเจ้าแทโซ และเจ้ายองโพ ต่อมาพระเจ้ากึมวาพบกับยูฮวา ธิดาของเทพฮาบกซึ่งได้ถูกบิดาขับไล่ หลังจากนั้นทรงรับนางยูฮวาเข้ามาเป็นพระสนมของพระองค์ และต่อมายูฮวาท้องโดยได้รับแสงไฟจากดวงอาทิตย์และคลอดลูกออกมาเป็นไข่ พระเจ้ากึมวาได้พยายามทำลายไข่ใบนี้ อีกทั้งยังพยายามนำไข่ไปทิ้งในป่าเพื่อเป็นอาหารของสัตว์แต่ก็ไม่สำเร็จ จึงคืนไข่ให้สนมยูฮวา ต่อมาเปลือกไข่ได้ฝักออกมาเป็นเด็กผู้ชาย พระสนมยูฮวาจึงได้ขนานนามเด็กคนนี้ว่า จูมง ซึ่งในภาษาพูยอโบราณแปลว่า นักแม่นธนู

พระเจ้ากึมวาได้โปรดปรานเจ้าชายจูมง ทำให้บรรดาโอรสของกษัตริย์กึมฮวาพากันอิจฉา ท้ายที่สุดจูมงถูกบังคับให้ออกจากพูยอ ต่อมาจูมงได้กลายเป็นกษัตริย์องค์แรกของ โคกูรยอ มีพระนามว่า พระเจ้าทงมย็องแห่งโคกูรยอ และได้รวบรวม 6 ชนเผ่าเข้าสู่อาณาจักรโคกูรยอ ต่อมาหลังจากพระสนมยูฮวาตาย พระเจ้ากึมวาได้จัดงานศพให้นางเทียบเท่ากับพระอัครมเหสีและเป็นพระมารดาแห่งโคกูรยอ พระเจ้าทงมย็องได้ส่งของขวัญไปยังอาณาจักรพูยอเพื่อเป็นการแสดงกตัญญูที่พระเจ้ากึมวาดูแลพระสนมยูฮวามาตลอดและเพื่อเป็นการสร้างความสัมพันธ์ที่ดีต่ออาณาจักรทั้งสองฝ่าย

หลังจากพระเจ้ากึมวาได้สิ้นพระชนม์ เมื่อ 7 ปีก่อนคริสตกาล เจ้าชายแทโซ พระราชโอรสองค์โตของพระองค์ได้ขึ้นครองราชย์เป็นพระเจ้าแทโซ

อ้างอิง
-------



| * ด
* ค
* ก
ลำดับพระมหากษัตริย์เกาหลีสมัยราชวงศ์พูยอ |
| --- |
| **พูยอตะวันออก**(86 ปีก่อนคริสตกาล – ?) | แฮบูรู  **·**  กึมวา  **·**  แทโซ  **·**  ยองโพ |
| **คัลซาพูยอ**(ค.ศ. 21 - 68) | คัลซา  **·**  โทดู |
| **พูยอเหนือ**(? - ค.ศ. 494) | วีกูแท  **·**  คัลวีกอ  **·**  มัลยอ  **·**  อูอีรยอ  **·**  อูอีรา  **·**  ฮย็อน  **·**  ยออุล  **·**  ชัน |
| **ดูเพิ่ม: โชซ็อนโบราณ • พูยอ • โคกูรยอ • แพ็กเจ • ชิลลา • พัลแฮ • โครยอ • โชซ็อน • จักรวรรดิเกาหลี** |
**พระสนมเซียว** (? – 6 พฤศจิกายน 1198) พระสนมเอกในตำแหน่ง **เซียวซูเฟย** (蕭淑妃) พระสนมเอกใน จักรพรรดิถังเกาจง (หลี่จื้อ) จักรพรรดิองค์ที่ 3 แห่ง ราชวงศ์ถัง พระองค์เป็นที่โปรดปรานขององค์จักรพรรดิมากโดยมีพระราชโอรส 1 พระองค์และพระราชธิดา 2 พระองค์

พระองค์มีพระประวัติน้อยมากแต่สันนิษฐานว่าได้เข้ามาถวายตัวเป็นบาทบริจาริกาตั้งแต่รัชสมัย จักรพรรดิถังไท่จง จักรพรรดิองค์ที่ 2 พระราชบิดาของจักรพรรดิเกาจงครั้งองค์จักรพรรดิเกาจงยังคงเป็นองค์ชายรัชทายาทโดยพระองค์มีพระประสูติกาลพระโอรสองค์แรกคือองค์ชาย หลี่ซู่เจี๋ย เมื่อ พ.ศ. 1188 หรือก่อนที่องค์ชายรัชทายาทจะขึ้นสืบราชบัลลังก์ใน พ.ศ. 1192 ต่อมาจักรพรรดิเกาจงได้แต่งตั้งให้บาทบริจาริกาแซ่เซียวเป็นพระสนมซู่เฟยซึ่งเป็นพระสนมขั้น 2 

ต่อมา จักรพรรดินีหวัง จักรพรรดินีในจักรพรรดิเกาจงได้วางแผนให้องค์จักรพรรดิรับ อู่เม่ยเหนียง อดีตพระสนมในจักรพรรดิไท่จงซึ่งจักรพรรดิเกาจงเคยมีสัมพันธ์มาก่อนตั้งแต่เป็นองค์ชายรัชทายาทซึ่งต่อมาคือจักรพรรดินี บูเช็กเทียน เข้ามาเป็นพระสนมเอกเพื่อหวังจะให้จักรพรรดิเกาจงลืมพระสนมเซียวและจะได้กำจัดพระสนมอู่ไปพร้อมกับพระสนมเซียวแต่ในท้ายที่สุดจักรพรรดินีหวังและพระสนมเซียวก็ถูกพระสนมอู่วางแผนใส่ร้ายจนถูกปลดเป็นสามัญชนและประทานยาพิษจนสิ้นพระชนม์เมื่อ พ.ศ. 1198
น้ำมันเครื่องสังเคราะห์
**น้ำมัน** เป็นคำสามัญที่ใช้เรียกสารอินทรีย์ของเหลวที่ผสมเข้ากันไม่ได้ (immiscible) กับน้ำ เนื่องจากน้ำมันเป็นโมเลกุลไม่มีขั้ว คำว่า *น้ำมัน* ในภาษาอังกฤษ (*oil*) มาจากภาษาละติน *oleum* ซึ่งหมายถึงน้ำมันมะกอก

บ่อยครั้งที่คำว่า *น้ำมัน* ใช้หมายถึง น้ำมันปิโตรเลียม (น้ำมันดิบ) ซึ่งน้ำมันชนิดนี้จะถูกสูบขึ้นมาจากพื้นดิน ปัจจุบันน้ำมันปิโตรเลียมเป็นแหล่งพลังงานหลักและเป็นส่วนสำคัญของเศรษฐกิจโลก

ประเภทของน้ำมัน
---------------

### น้ำมันประกอบอาหาร

ดูเพิ่ม: น้ำมันประกอบอาหาร
**น้ำมันจากพืช** (ส่วนใหญ่นำมาประกอบอาหาร เรียกสั้น ๆ ว่าน้ำมันพืช)

https://th.wikipedia.org/wiki/กรุงเทพมหานคร

* น้ำมันละหุ่ง
* น้ำมันถั่วเหลือง
* น้ำมันรำข้าว
* น้ำมันงา
* น้ำมันมะกอก
* น้ำมันปาล์ม

**น้ำมันจากไขมันสัตว์**

* น้ำมันหมู
* น้ำมันวัว
* น้ำมันปลา

### น้ำมันเชื้อเพลิง

* ปิโตรเลียม
* น้ำมันดิบ ซึ่งนำมาผ่านกระบวนการกลั่นน้ำมันแล้วจะได้ น้ำมันเบนซิน น้ำมันดีเซล น้ำมันเตา เป็นต้น

ของเหลวที่สกัดออกจากซากพืช ซากสัตว์แร่ธาตุบางชนิด เช่น ถ่านหิน ซึ่งทับถมกันมานานหลายร้อยพันปีจนกลายเป็นของเหลวที่อยู่ใต้พื้นพิภพ ซึ่งมนุษย์ได้ขุดเจาะขึ้นมาจากแหล่งกำเนิดแล้วผ่านกระบวนการกลั่นกรองจนกลายเป็นน้ำมันเชื้อเพลิงชนิดต่างๆ
**วัดบางเกาะเทพศักดิ์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมน้ำคลองแควอ้อม ซึ่งเป็นคลองย่อยออกมาจากแม่น้ำแม่กลอง ในตำบลแควอ้อม อำเภออัมพวา จังหวัดสมุทรสงคราม

ประวัติ
-------

วัดบางเกาะเทพศักดิ์วัดโบราณสมัยกรุงศรีอยุธยา ตั้งเป็นวัดเมื่อ พ.ศ. 2300 ไม่ทราบว่าใครเป็นผู้สร้าง และได้รับพระราชทานวิสุงคามสีมาเมื่อ พ.ศ. 2320 เจ้าอาวาสรูปปัจจุบันระบุว่า แต่เดิมชื่อว่า **วัดเกาะกาหลง** ต่อมาเปลี่ยนชื่อมาเป็น **วัดบางเกาะกรรณิการาม** ใกล้กับวัดนี้มีวัดร้างอยู่หนึ่งวัด คือ "วัดจำปาศักดิ์" จนเมื่อ พ.ศ. 2496 ได้รวมสองวัดเป็นวัดเดียว ใช้ชื่อว่า "วัดบางเกาะเทพศักดิ์"

อาคารเสนาสนะและปูชนียวัตถุ
--------------------------

อุโบสถหลังเก่าซึ่งน่าจะร่วมสมัยกับอุโบสถวัดบางกุ้ง แต่ปัจจุบันอุโบสถได้รับการบูรณะซ่อมแซมใหม่แล้วในปี พ.ศ. 2425 พระมณฑปอาคารรูปทรงสี่เหลี่ยม หลังคาเครื่องไม้และสร้างซ้อนกันเป็นชั้น ๆ จำนวน 7 ชั้น โดยยอดบนสุดมีขนาดเล็กรูปทรงคล้ายจอมแห มุงกระเบื้องดินเผา

ปูชนียวัตถุ ได้แก่ พระพุทธรูปทรงเครื่องใหญ่พระพุทธรูปสำริดประทับนั่งขัดสมาธิราบบนฐานบัว แสดงปางมารวิชัย พระพุทธรูปหินทรายแดงภายในระเบียงพระมณฑป และบริเวณวัดพบชิ้นส่วนพระพุทธรูปจำนวนหนึ่งเป็นพระพุทธรูปหินทรายแดง พอกทับด้วยปูนปั้นลงรักปิดทอง ประทับนั่งแสดงปางสมาธิและปางมารวิชัย ศิลปะอยุธยาตอนปลายถึงรัตนโกสินทร์ตอนต้น บริเวณหน้าอุโบสถเป็นที่ประดิษฐานของเทพทันใจ ภายในอุโบสถประดิษฐานของ *หลวงพ่อเพชรมงคลอุดมโชค* พระประธานองค์ใหญ่ปางสะดุ้งมารที่สร้างขึ้นในช่วงสมัยปลายกรุงศรีอยุธยา วิหารพระศรีสมุทรศักยมุนีเป็นวิหารจัตุรมุขที่สร้างด้วยหินอ่อนเกือบทั้งหลัง ภายในประดิษฐาน *พระศรีสมุทรศักยมุนี* ซึ่งหล่อด้วยทองเหลืององค์ใหญ่ปางอุ้มบาตร สูง 3 เมตร 80 เซนติเมตร บริเวณฝาผนังเป็นที่เก็บรวบรวมวัตถุสิ่งของต่าง ๆ ที่ล้ำค่า เช่น รูปภาพ ตาลปัตร และอื่น ๆ อีกมากมาย นอกจากนี้ยังเป็นที่ประดิษฐานของพระบรมสารีริกธาตุและพระธาตุเขี้ยวแก้วบรรจุอยู่ด้านในผอบ ซึ่งพระอาจารย์ทรัพย์ อดีตเจ้าอาวาสได้จำลองมาจากประเทศศรีลังกา และสมเด็จพระสังฆราชเจ้า กรมหลวงวชิรญาณสังวร ประทานให้วัดบางเกาะเทพศักดิ์แห่งนี้

อ้างอิง
-------

1. ↑  "วัดบางเกาะเทพศักดิ์". ศูนย์ข้อมูลกลางทางวัฒนธรรม.
2. ↑  "วัดบางเกาะเทพศักดิ์". ระบบภูมิสารสนเทศ แหล่งมรดกทางศิลปวัฒนธรรม.
3. ↑  "วัดบางเกาะเทพศักดิ์อนุรักษ์วัฒนธรรมมรดกไทย". กรมการศาสนา.[*ลิงก์เสีย*]
**อี ซ็อน-กยุน** (เกาหลี: 이선균, 2 มีนาคม 1975 – 27 ธันวาคม 2023) เป็นนักแสดงชายชาวเกาหลีใต้ ในระดับนานาชาติ เขาเป็นที่รู้จักจากบทบาทของเขาในภาพยนตร์สุขนาฏกรรมมืดของพง จุน-โฮที่ได้รับรางวัลออสการ์ เรื่องชนชั้นปรสิต (2019) ซึ่งเขาได้รับรางวัลสมาคมนักแสดงภาพยนตร์และโทรทัศน์ ร่วมกับเพื่อนนักแสดงของเขา เขาได้รับรางวัลอื่น ๆ อีกหลายรางวัล รวมถึงการเสนอชื่อเข้าชิงรางวัลอินเตอร์เนชั่นแนลเอมมี

หลังจากนั้นเขาก็มีอาชีพเป็นนักแสดงละครเพลงมาหลายปี อีได้รับบทรองและบทสมทบในละคร และเขาได้แสดงเป็นนักแสดงนำในละครองก์เดียวในรายการ *Drama City* ทางช่องเคบีเอส และ *Best Theatre* ทางช่องเอ็มบีซี ในรายการ Best Theatre เขาทำงานร่วมกับ อี ยุน-จ็อง ผู้กำกับละครโทรทัศน์หญิงในตอน *Taereung National Village* (2005) ซึ่งทำให้เขาได้รับคัดเลือกให้แสดงในซีรีส์เรื่องต่อมาของเธอคือเรื่อง *รักวุ่นวายของเจ้าชายกาแฟ* (2007) รักวุ่นวายของเจ้าชายกาแฟพร้อมด้วยละครทางการแพทย์เรื่อง *พลิกชีวิต นาทีวิกฤต* (2007) ทำให้อีได้รับความนิยมอย่างมาก ตามมาด้วย *อร่อยรัก รสพาสต้า* (2010), *Golden Time นาทีชีวิต* (2012) และ *คุณลุงของฉัน* (2018)

เมื่อวันที่ 27 ธันวาคม 2023 อีเสียชีวิตจากการฆ่าตัวตายในรถยนต์เมื่ออายุ 48 ปี ในช่วงเวลาที่เขาเสียชีวิต อีถูกสอบสวนในข้อหาเสพยา

อ้างอิง
-------

1. ↑  "이선균". *Cinefox (씨네폭스)* (ภาษาเกาหลี). สืบค้นเมื่อ November 1, 2023.
2. ↑  "Outstanding Alumni". Korea National University of Arts. คลังข้อมูลเก่าเก็บจากแหล่งเดิมเมื่อ May 8, 2014. สืบค้นเมื่อ September 1, 2012.
3. ↑  "Parasite actor Lee Sun-kyun found dead amid drug allegations: Yonhap". *CNA*. Singapore. December 27, 2023.
สำหรับความหมายอื่น ดูที่ พระเจ้าแทโจ

**พระเจ้าแทโจมหาราช** (เกาหลี: 태조(대)왕; ฮันจา: 太祖(大)王; อาร์อาร์: *Taejo-(dae)wang*; เอ็มอาร์: *T'aejo-(tae)wang*; ประมาณ ค.ศ. 47 - ค.ศ. 146) เป็นกษัตริย์องค์ที่หกของ โคกูรยอ หนึ่งใน สามราชอาณาจักรเกาหลี ภายใต้การปกครองของพระองค์ โคกูรยอได้ขยายอาณาเขตและพัฒนาเป็นอาณาจักรที่รวมอำนาจเข้าสู่ศูนย์กลาง 93 ปีในรัชสมัยของพระองค์ถือกันว่ายาวนานเป็นอันดับสองในบรรดาพระมหากษัตริย์ใดๆ ในโลก แม้ว่าจะมีข้อโต้แย้งกันก็ตาม

พระราชประวัติ
-------------

พระราชบิดาของพระเจ้าแทโจเป็นพระราชโอรสองค์สุดท้องของกษัตริย์องค์ที่สองของโคกูรยอ ยูรี โก ​​แจ-ซา ผู้นำราชสกุลโกแห่งคเยรู ซึ่งเป็นหนึ่งในห้าราชสกุลที่ทรงอำนาจของราชสำนัก พระราชมารดาของพระองค์มาจาก พูยอ

พระเจ้าโมบอน ที่ไม่เป็นที่นิยมได้ตั้งโอรสของพระองค์พระนามว่า อิก เป็นรัชทายาท หลังจากที่ พระเจ้าโมบอน เสด็จสวรรคตในปี ค.ศ. 53 ราชสำนักของโคกูรยอได้เสนอพระนามของ เจ้าชายแจ-ซา ให้เป็นกษัตริย์องค์ต่อไป เจ้าชายแจ-ซา ได้ปฏิเสธด้วยพระชนมายุที่มากขึ้นและ เจ้าชายกุง โอรสพระชนมายุ 7 พรรษาได้กลายเป็นกษัตริย์ พระราชมารดาของพระองค์ทำหน้าที่เป็นผู้สำเร็จราชการแทนพระองค์ของยุวกษัตริย์

การขยายพระราชอาณาเขตและการรวมอำนาจเข้าสู่ศูนย์กลาง
--------------------------------------------------

ในช่วงปีแรกในรัชสมัยของพระองค์ พระองค์รวมพระราชอำนาจเข้าสู่ศูนย์กลางด้วยการเปลี่ยนห้าตระกูลเป็นห้ามณฑลที่ปกครองโดยผู้ว่าการจากตระกูลนั้น ซึ่งอยู่ภายใต้การควบคุมโดยตรงของกษัตริย์ พระองค์จึงควบคุมกองทัพ เศรษฐกิจ และการเมืองได้อย่างมั่นคง

พระองค์พิชิตรัฐอกจอในปี ค.ศ. 56, กัลซาในปี ค.ศ. 68, โจนาในปี ค.ศ. 72 และจูนาในปี ค.ศ. 74 พระองค์ดึงกองกำลังหัวเมืองเข้าสู่ส่วนกลาง และการเดินทางทั่วดินแดนของพระองค์เพื่อเสริมอำนาจของราชวงศ์

พระองค์ต่อสู้หลายครั้งกับราชวงศ์ฮั่นของจีนและขัดขวางการค้าระหว่างเลลังและฮั่น ในปี ค.ศ. 55 พระองค์มีพระบัญชาสั่งให้สร้างป้อมปราการใน เหลียวตง พระองค์โจมตีเขตชายแดนของจีนในปี ค.ศ. 105, 111 และ 118 ในปี ค.ศ. 122 พระเจ้าแทโจเป็นพันธมิตรกับสมาพันธ์มาฮันทางตอนกลางของเกาหลีและชนเผ่าเยแม็กที่อยู่ใกล้เคียงเพื่อโจมตีเหลียวตง ขยายขอบเขตของโคกูรยออย่างมาก พระองค์เริ่มการโจมตีครั้งใหญ่อีกครั้งในปี ค.ศ. 146

พระราชวงศ์
----------

* พระราชบิดา เจ้าชายแชซา (พระราชโอรสในพระเจ้ายูริ)
* พระราชมารดา ไม่ปรากฏ

* พระมเหสี ไม่ปรากฏ
	+ เจ้าชายมักกึน (ถูกปลงพระชนม์โดยพระปิตุลา (อา) พระเจ้าชาแด)
	+ เจ้าชายมักต็อก (ถูกปลงพระชนม์โดยพระปิตุลา (อา) พระเจ้าชาแด)

อ้างอิง
-------



| * ด
* ค
* ก
ลำดับพระมหากษัตริย์เกาหลีสมัยอาณาจักรโคกูรยอ |
| --- |
| 
* ทงมย็องซ็อง
* ยูรี
* แทมูชิน
* มินจุง
* โมบน
* แทโจ
* ชาแด
* ชินแด
* โคกุกช็อน
* ซันซัง
* ทงช็อน
* ชุงช็อน
* ซอช็อน
* พงซัง
* มีช็อน
* โคกุกว็อน
* โซซูริม
* โคกุกยัง
* ควังแกโท
* ชังซู
* มุนจามย็อง
* อันจัง
* อันว็อน
* ยังว็อน
* พย็องว็อน
* ย็องยัง
* ย็องนยู
* โพจัง

 |
| 
ดูเพิ่ม
โชซ็อนโบราณ
พูยอ
โคกูรยอ
แพ็กเจ
ชิลลา
พัลแฮ
โครยอ
โชซ็อน
จักรวรรดิเกาหลี
 |
**พระเจ้าอันจังแห่งโคกูรยอ** (เกาหลี: 안장왕; อังกฤษ: Anjang of Goguryeo) เป็นจักรพรรดิองค์ที่ 22 แห่งอาณาจักรโกคูรยอหนึ่งในสามราชอาณาจักรเกาหลี ครองราชย์ระหว่าง ค.ศ. 519–ค.ศ. 531

พระราชประวัติ
-------------

พระเจ้าอันจาง มีพระนามเดิมว่า *โค ฮึง-อัน* ประสูติเมื่อใดไม่ปรากฏเป็นพระราชโอรสองค์โตในพระเจ้ามุนจามย็อง ทรงได้รับการสถาปนาเป็นองค์รัชทายาทเมื่อปี ค.ศ. 498 อันเป็นปีที่ 7 ในรัชกาลของพระราชบิดาเสด็จขึ้นครองราชย์แทนพระราชบิดาเมื่อปี ค.ศ. 519 ตลอด 12 ปีในรัชกาลทรงปิดความสัมพันธ์กับทางราชวงศ์ของจีนและทรงทำสงครามกับอาณาจักรทางใต้อย่างแพ็กเจและซิลลาโดยทรงยกทัพไปตีแพคเจในปี ค.ศ. 523 และ ค.ศ. 529

สิทธิ์ในการสืบราชสมบัติ
-----------------------

พระเจ้าอันจังทรงครองราชย์ได้ 12 ปีสวรรคตเมื่อปี ค.ศ. 531 สิทธิ์ในการสืบราชสมบัติจึงตกมาอยู่ที่ *เจ้าชายโค โบย็อน* พระราชอนุชา ซึ่งต่อมาคือ พระเจ้าอันว็อน

อ้างอิง
-------

1. ↑  "King Anjang". *KBS Radio*. KBS. 2015-06-15. คลังข้อมูลเก่าเก็บจากแหล่งเดิมเมื่อ 2017-10-04. สืบค้นเมื่อ 4 February 2016.

| ก่อนหน้า |  | พระเจ้าอันจัง |  | ถัดไป |
| --- | --- | --- | --- | --- |
| **พระเจ้ามุนจามย็อง** |  | **จักรพรรดิแห่งโคกูรยอ** (ค.ศ.519 - ค.ศ.531) |  | **พระเจ้าอันว็อน** |

| * ด
* ค
* ก
ลำดับพระมหากษัตริย์เกาหลีสมัยอาณาจักรโคกูรยอ |
| --- |
| 
* ทงมย็องซ็อง
* ยูรี
* แทมูชิน
* มินจุง
* โมบน
* แทโจ
* ชาแด
* ชินแด
* โคกุกช็อน
* ซันซัง
* ทงช็อน
* ชุงช็อน
* ซอช็อน
* พงซัง
* มีช็อน
* โคกุกว็อน
* โซซูริม
* โคกุกยัง
* ควังแกโท
* ชังซู
* มุนจามย็อง
* อันจัง
* อันว็อน
* ยังว็อน
* พย็องว็อน
* ย็องยัง
* ย็องนยู
* โพจัง

 |
| 
ดูเพิ่ม
โชซ็อนโบราณ
พูยอ
โคกูรยอ
แพ็กเจ
ชิลลา
พัลแฮ
โครยอ
โชซ็อน
จักรวรรดิเกาหลี
 |
ระวังสับสนกับ สารสนเทศ หรือ เทคโนโลยีสารสนเทศ
**ระบบสารสนเทศ** (Information System หรือ IS)  เป็นระบบพื้นฐานของการทำงานต่างๆ ในรูปแบบของการเก็บ (input) การประมวลผล (processing) เผยแพร่ (output) และมีส่วนจัดเก็บข้อมูล (storage)

องค์ประกอบของระบบสารสนเทศคือ ฮาร์ดแวร์, ซอฟต์แวร์, มนุษย์, กระบวนการ, ข้อมูล, เครือข่าย Infomation System

ระบบสารสนเทศนั้นจะประกอบด้วย 

1. ข้อมูล (Data) หมายถึง ค่าของความจริงที่ปรากฏขึ้น โดยค่าความจริงที่ได้จะนำมาจัดการปรับแต่งหรือประมวลผลเพื่อให้ได้สารสนเทศที่ต้องการ
2. สารสนเทศ (Information) คือ กลุ่มของข้อมูลที่ถูกตามกฎเกณฑ์ตามหลักความสัมพันธ์ เพื่อให้ข้อมูลเหล่านั้นมีประโยชน์และมีความหมายมากขึ้น
3. การจัดการ (Management) คือ การบริหารอย่างเป็นระบบ เป็นการกำหนดเป้าหมายและทิศทางการจัดการขององค์กรนั้น ซึ่งต้องมีการวางแผน กำหนดการ และจัดการทรัพยากรภายในองค์กร เพื่อให้บรรลุถึงวัตถุประสงค์ขององค์กรนั้นๆ

**ระบบสารสนเทศและ MIS** (IS) - หรือ**การประยุกต์ใช้ภูมิทัศน์**  - คือการรวมกันของเทคโนโลยีสารสนเทศ (information technology) และกิจกรรมของผู้คนว่าด้วยการดำเนินการให้ความช่วยเหลือใด ๆ, การทำการจัดการและการตัดสินใจ  ในความหมายที่กว้างมาก, ระบบสารสนเทศเป็นคำที่ใช้บ่อยในการอ้างถึงปฏิสัมพันธ์ระหว่างผู้คน กระบวนการข้อมูลและเทคโนโลยี ในแง่นี้คำที่ใช้ในการอ้างอิงไม่เพียงแต่จะใช้เทคโนโลยีสารสนเทศและการสื่อสาร (ICT) ที่องค์กรจะใช้เท่านั้น, แต่ยังรวมถึงวิธีที่คนมีปฏิสัมพันธ์กับเทคโนโลยีนี้ในการสนับสนุนกระบวนการทางธุรกิจ 

บางสิ่งบางอย่างสร้างความแตกต่างที่ชัดเจนระหว่างระบบสารสนเทศ ,ระบบคอมพิวเตอร์ ,และกระบวนการทางธุรกิจ ระบบสารสนเทศมักจะรวมถึงองค์ประกอบของ ICT แต่ก็ไม่ได้มีความเกี่ยวข้องอย่างหมดจดกับ ICT เสียทีเดียว

อ้างอิง
-------

1. ↑  "Definition of Application Landscape". Software Engineering for Business Information Systems (sebis). Jan 21, 2009. คลังข้อมูลเก่าเก็บจากแหล่งเดิมเมื่อ 2011-03-05. สืบค้นเมื่อ January 14, 2011.
2. ↑  "Definition of Application Landscape". Software Engineering for Business Information Systems (sebis). Jan 21, 2009. คลังข้อมูลเก่าเก็บจากแหล่งเดิมเมื่อ 2011-03-05. สืบค้นเมื่อ January 14, 2011.
3. ↑  "SEI Report, "Glossary"". เก็บจากแหล่งเดิมเมื่อ 2007-09-03. สืบค้นเมื่อ 2007-09-03.
4. ↑  Kroenke, D M. (2008). Experiencing MIS. Prentice-Hall, Upper Saddle River, NJ

* ระบบสารสนเทศและประวัติ เก็บถาวร 2009-01-25 ที่ เวย์แบ็กแมชชีน

  



วิกิมีเดียคอมมอนส์มีสื่อที่เกี่ยวข้องกับ **ระบบสารสนเทศ**
**เวทีไท** เป็นรายการทอล์กโชว์รายการสดและถ่ายทอดสดคอนเสิร์ตประเภท เพลงลูกทุ่ง ซึ่งผลิตโดย บริษัท เอเชีย เทเลวิชั่น แอนด์ มีเดีย จำกัด (ก่อนหน้านั้น ผลิตโดย บริษัท มีเดีย ออฟ มีเดียส์ จำกัด (มหาชน) โดยเริ่มถ่ายทอดสดทุกวันเสาร์ เวลา 17.30 - 19.00 น. ทางช่อง 9 อ.ส.ม.ท. ตั้งแต่วันที่ 4 ตุลาคม 2540 ต่อมาในช่วงที่มีการเปลี่ยนผ่านจากช่อง 9 อ.ส.ม.ท. เป็น "โมเดิร์นไนน์ทีวี" ได้ย้ายเวลาไปเป็น 16.30 - 18.00 น. ตั้งแต่วันที่ 5 เมษายน 2546 จนถึงวันที่ 25 กันยายน 2547 (เหตุที่ต้องย้ายเวลาเนื่องจากมีละครซิทคอม "บางรักซอย 9" ที่ผลิตโดย เอ็กแซ็กท์-ซีเนริโอ มาออกอากาศในเวลา 18.00 น.) จากนั้นก็ต้องยุติการออกอากาศชั่วคราว เนื่องจากมีละครเรื่อง ตีลังกาท้าฝัน และรายการคำพิพากษา ที่ผลิตโดยเวิร์คพอยท์ มาออกอากาศในช่วงเวลาของเวทีไท ตั้งแต่วันที่ 2 ตุลาคม 2547 ต่อมาได้กลับมาออกอากาศอีกครั้งทางช่อง 5 ถ่ายทอดสดทุกเย็นวันเสาร์ เวลา 18.00 - 19.00 น. ตั้งแต่วันที่ 7 มกราคม 2549 และยุติการออกอากาศไปในวันที่ 31 ธันวาคม 2554

รูปแบบของรายการนี้ยังยึดหลักเป็นการสัมภาษณ์และการแสดงคอนเสิร์ตของศิลปินเพลงลูกทุ่งที่เพิ่งมีผลงานเพลงออกสู่ท้องตลาด และในบางครั้งจะเชิญศิลปินเพลงรุ่นเก่ามาร่วมรายการ หรือในบางโอกาสจะจัดคอนเสิร์ตเป็นกรณีพิเศษ มีการสัญจรไปแสดงตามสถานที่ต่างๆ ทั่วประเทศ เพื่อให้ผู้ชมได้ใกล้ชิดกับรายการเวทีไทมากยิ่งขึ้น ด้วยเวทีที่ถูกตกแต่งอย่างวิจิตรอลังการ ซึ่งยังคงเป็นเอกลักษณ์ของรายการมาจนถึงปัจจุบัน 

เวทีประจำรายการเวทีไท เริ่มแรกใช้ลานอเนกประสงค์ ตลาดไท รังสิต ต่อมาเมื่อปี 2541 ได้ย้ายไปที่ลานบันเทิง เดอะมอลล์ บางแค พอถึงปี 2551 ได้ย้ายไปที่ลานอเนกประสงค์พระประแดงพลาซ่า ต่อมาได้ย้ายเวทีมาอยู่ที่ลานอเนกประสงค์ พระประแดงอาเขต จนกระทั่งออกอากาศเทปสุดท้าย

ทว่า หลังจากได้ยุติการออกอากาศรายการเวทีไทลงในปี 2554 ได้มีการเปิดช่องรายการเวทีไทขึ้น  ทางจานดาวเทียมพีเอสไอ , จีเอ็มเอ็ม แซท และเคเบิลท้องถิ่น โดยเป็นการผลิตรายการต่างๆ เพื่อคนรักษ์ลูกทุ่ง และยังมีการนำคอนเสิร์ตเวทีไท มาออกอากาศซ้ำ (สถานีเวทีไท ออกอากาศเต็มรูปแบบ เมื่อเดือนมิถุนายน 2556 แต่ปัจจุบัน ได้ยุติการออกอากาศ ในปี 2558)

อนึ่ง "เวทีไท" เคยจัดทำรายการวิทยุที่คลื่นเอฟเอ็ม 90.0 เมกะเฮิร์ตซ์ อีกหนึ่งช่องทาง โดยเริ่มมาตั้งแต่ปี 2542 ถึง 2546 และยังได้จัดตั้ง **"มูลนิธิเวทีไท"** เพื่อส่งเสริมและช่วยเหลือคนในวงการเพลงคลาสสิกและลูกทุ่งขึ้นมาอีกด้วย

ข้อมูลการออกอากาศ
-----------------

* วันเสาร์ 17.30 - 19.00 น. ช่อง 9 อ.ส.ม.ท. (4 ตุลาคม 2540 - 2 พฤศจิกายน 2545) , โมเดิร์นไนน์ทีวี (9 พฤศจิกายน 2545 - 29 มีนาคม 2546)
* วันเสาร์ 16.30 - 18.00 น. โมเดิร์นไนน์ทีวี (5 เมษายน 2546 - 25 กันยายน 2547)
* วันเสาร์ 18.00 - 19.00 น. ช่อง 5 (7 มกราคม 2549 - 31 ธันวาคม 2554)

พิธีกร
------

* โน้ต เชิญยิ้ม (2540-2541)
* เด่น ดอกประดู่ (2541-2547) ปัจจุบันเสียชีวิตแล้ว
* เด๋อ ดอกสะเดา (2541-2547)
* สาวิตรี สามิภักดิ์ (2545-2547)
* สวิช เพชรวิเศษศิริ (2549-2553)
* จิ้ม ชวนชื่น (2549-2553)
* อิศริยา สายสนั่น (2549-2550, 2553-2554)
* อัษฎาวุธ เหลืองสุนทร (2553-2554)

อ้างอิง
-------

1. ↑  "เวทีไท". คลังข้อมูลเก่าเก็บจากแหล่งเดิมเมื่อ 2011-09-14. สืบค้นเมื่อ 2011-06-27.
2. ↑  เฟซบุ๊กของสถานีเวทีไท

แหล่งข้อมูลอื่น
---------------

* เว็บไซต์อย่างเป็นทางการ เก็บถาวร 2016-03-04 ที่ เวย์แบ็กแมชชีน